《贺熊克进九朝要略转一首》
宋代·李龟朋

翰苑前资汉硕儒，苦心何翅十年馀。
修成当代将来法，读尽生平未见书。
黄{左贴右巴}奏篇登御府，紫纶加秩下宸除。
近臣已是闻天语，莺鹊催归定不虚。

作者简介：宋京兆长安人，字才翁，号静斋。高宗绍兴中寓家台州临海。尝试流寓为魁选，监南岳庙。钱端礼闻其贤，延至馆下，令其孙钱象祖从之学。龟朋刻厉于学，安于贫约，台州人不论贵贱老少，无不敬而爱之。有《迂论》。